**166/2021. (VI.14.) „kt.” sz. határozat**

**a Karcag, Laktanyában lévő 5376/37 hrsz-ú 60 m2 alapterületű nem lakás céljára szolgáló helyiség Karcagi Többcélú Kistérségi Társulás Idősek Otthona és Háziorvosi Intézmény részére történő használatba adásáról**

Karcag Városi Önkormányzat Képviselő-testülete (a továbbiakban: Képviselő-testület) az Alaptörvény 32. cikk (1) bekezdés b) és e-f) pontjaiban és a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 107. §-ában biztosított jogkörében, valamint a Mötv. 13. § (1) bekezdés 9. pontjában meghatározott feladatkörében eljárva, továbbá a Karcag Városi Önkormányzat Képviselő-testületének az önkormányzat tulajdonában lévő lakások és nem lakás céljára szolgáló helyiségek bérbeadásáról szóló 10/2019. (IV. 26.) rendeletének 23. § c) pontja alapján, valamint a Katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglaltak alapján az alábbiak szerint dönt:

1. A Karcag Városi Önkormányzat (a továbbiakban: Használatba adó) használatba adja a tulajdonában lévő 2. pontban meghatározott ingatlant az alábbi feltételekkel, melyhez megállapodást köt a Karcagi Többcélú Kistérségi Társulás Idősek Otthona és Háziorvosi Intézménnyel.
2. Az ingatlan adatai:

Helye: Karcag, Laktanya

Helyrajzi szám: 5376/37

Megnevezés: kivett épület, udvar

Alapterülete: 3836 m2, melyből bérbeadásra kerül összesen 60 m2 alapterületű nem lakás céljára szolgáló helyiség.

1. A használatbavevő adatai:

Karcagi Többcélú Kistérségi Társulás Idősek Otthona és Háziorvosi Intézmény (Székhely: 5300 Karcag, Horváth F. u. 1., adószám: 15411877-2-16) (a továbbiakban: Használatba vevő).

1. A használat időtartama:

Bérleti időszak: 2021. június 01. napjától határozatlan ideig.

1. A használat térítésmentes
2. Egyéb feltételek:

* Használatba vevő köteles a helyiséget rendeltetésszerűen, jelen szerződésnek megfelelően használni.
* Használatba adó a helyiséget rendeltetésszerű használatra alkalmas állapotban adja át Használatba vevőnek. A Használatba vevő a helyiséget megtekintett állapotban veszi át, tisztában van a helyiség műszaki állapotával. A bérlemény rendeltetésszerű használatának módját és jogcímét a Használatba adó képviselői ellenőrizhetik, melyet a Használatba vevő tűrni és biztosítani köteles. Az ingatlan üzemeltetője a Karcagi „Erőforrás” Kft. (5300 Karcag, Kossuth tér 14.), a továbbiakban: üzemeltető.
* A Megállapodásnak tartalmaznia kell, hogy a helyiségben a Használatba vevő ideiglenesen tűzveszélyes anyagot tárol. Az intézmény köteles maradéktalanul betartani az Országos Tűzvédelmi Szabályzat előírásait a tárolásra vonatkozóan.
* A helyiségekben fűtési lehetőség nincs.
* A Használatba adó köteles gondoskodni a jelen határozat előző bekezdésében meghatározott karbantartási és felújítási munkálatokon felül az épület karbantartásáról, állandó, üzemképes állapotáról.
* A Használatba vevő köteles tűrni a Használatba adó és üzemeltető által végzett felújítással, karbantartással, javítással összefüggő feladatok elvégzését, és annak megvalósulása érdekében a Használatba adóval együttműködni. E feladatok elvégzésének időtartamára a Használatba vevő másik helyiségben való elhelyezésre csak akkor tarthat igényt, ha a tervezett munkavégzés a 60 napot eléri, vagy meghaladja. A Használatba vevő a használatba adóval szemben kártérítési, kártalanítási igényt nem támaszthat.
* A Használatba vevő által használt helyiség albérletbe nem adható, a használati jog nem cserélhető el, valamint az átruházáshoz hozzájárulás nem adható.
* Szerződő felek a szerződést határozatlan időre kötik, melyet bármelyik fél jogosult rendes felmondással a hónap végére, legkésőbb a hónap tizenötödik napjáig felmondani.

1. A Képviselő-testület felhatalmazza a Karcag Városi Önkormányzat Polgármesterét, hogy a helyiség használatával kapcsolatos megállapodást a Használatba vevővel kösse meg.
2. A Képviselő-testület felkéri a Karcagi Polgármesteri Hivatalt a szükséges intézkedések megtételére.

Felelős: Rózsa Sándor jegyző

Határidő: azonnal

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal Jegyzői Iroda, Gazdálkodási és Kistérségi Csoport, helyben
6. Karcagi Polgármesteri Hivatal, Költségvetési és Adó Iroda, helyben
7. Karcagi Többcélú Kistérségi Társulás Idősek Otthona és Háziorvosi Intézmény

5300 Karcag, Horváth Ferenc u. 1.

1. Karcagi „Erőforrás” Kft. 5300 Karcag, Kossuth tér 14.

Karcag, 2021. június 1.

|  |  |
| --- | --- |
|  | **(: Szepesi Tibor :)** |
|  | polgármester |